# א"מ קליין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

א"מ קליין (14 בפברואר 1909 - 20 באוגוסט 1972), משורר יהודי-קנדי שכתב בלשון האנגלית. ממייסדי הענף של שירה יהודית-קנדית באנגלית.

אברהם משה קליין נולד בשנת 1909, ברטנו, אוקראינה. היגר כתינוק עם משפחתו האורתודוקסית, כנראה בשנת 1910, והמשפחה השתקעה במונטריאול. הוא למד בבית ספר קנדי, במקביל ללימודי יהדות שקיבל מאביו וממורים יהודיים פרטיים. סיים את בית הספר היסודי ואת התיכון בשנת 1922, ובשנת 1925 החל לימודיו באוניברסיטת מק-גיל בכלכלה ומדע המדינה. בראשית שנות השלושים החל לפרסם משיריו בכתבי עת ספרותיים במונטריאול, ואף ייסד וערך עם צעירים אחרים כתבי עת ספרותיים קצרי ימים.

קליין הצטרף לתנועת סטודנטים יהודים ואפילו ציונים, ואף ערך את בטאונה, ופרסם בו מיצירותיו הראשונות. בשנת 1934 סיים לימודי משפטנות והצטרף כשותף למשרד עורכי דין. במקביל היה נשיא תנועת הצעירים הציוניים בקנדה. משנת 1938 ואילך פרסם קליין שירים וסיפורים, מאמרים, מסות, ביקורת ועוד בעיתונות הקנדית-יהודית ושמו החל להתפרסם בציבור היהודי.

בשנת 1940 יצא לאור ספר שיריו הראשון של א"מ קליין, ובשנת 1945 התמנה למשורר תושב באוניברסיטת מק-גיל. החל משנת 1946 החלו להתפרסם גם יצירות הפרוזה שלו, מאמריו ומסותיו, וזכו לפרסום נרחב בקנדה ובארצות הברית. עם הקמת מדינת ישראל ערך ביקור בארץ בשנת 1949, וכתב שורה של כתבות אוהדות על ישראל ועל התנועה הציונית בעיתונות הקנדית.

א"מ קליין זכה לשורה של כיבודים ופרסים ספרותיים נחשבים בקנדה. החל משנות החמישים יצאו ספריו בהוצאות ספרים גדולות ומכובדות בארצות הברית. בשל מחלה ונסיונות התאבדות פרש מהחיים הציבוריים הרבה קודם זמנו. שירתו של א"מ קליין לא תורגמה לעברית. על שמו של קליין נוסד פרס ספרותי חשוב של יהדות חבל קוובק.

נפטר במונטריאול, קנדה, בשנת 1972.

## [עריכה] קישורים חיצוניים

- רפי וייכרט, מתוך הקרקע הקרושה (על ארבעה משוררים יהודים-קנדים), מקור ראשון, יוני 2006

מקור: http://he.wikipedia.org../../../%D7%90/22/%D7%9E/%D7%90_%D7%9E_%D7%A7%D7%9C%D7%99%D7%99%D7%9F_0cfc.html

קטגוריות: משוררים יהודים | משוררים קנדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English